**Ministru kabineta noteikumu projekta „Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” (turpmāk – noteikumu projekts) ir sagatavots, pamatojoties uz Zvejniecības likuma 13. panta pirmās daļas 4. un 5. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zivju izkraušanas kontroli un zivju tirdzniecības un transporta objektu, noliktavu un ražošanas telpu pārbaudi patlaban reglamentē Ministru kabineta 2015. gada 24. marta noteikumi Nr. 141 „Zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” (turpmāk – noteikumi Nr. 141).Lai nodrošinātu atbilstību Eiropas Parlamenta un Padomes Regulai (ES) Nr. 1380/2013( 2013. gada 11. decembris) par [kopējo zivsaimniecības politiku (turpmāk – KZP regula) un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK](http://eur-lex.europa.eu/legal-content/LV/AUTO/?uri=celex:32013R1380), ir jāizveido efektīva kontroles, pārbaudes un noteikumu izpildes sistēma, kas ietvertu cīņu pret nelegālas, nereģistrētas un neregulētas zvejas darbībām. Eiropas Savienības kontroles, pārbaudes un noteikumu izpildes sistēmā būtu jāveicina modernu un efektīvu tehnoloģiju izmantošana.Noteikumi Nr. 141 ir jāprecizē atbilstoši Padomes Regulai (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (turpmāk – Regula Nr. 1224/2009), nosakot daudz detalizētāku kontroles kārtību saistībā ar zivju izkraušanu un ar īpaši zvejas un jūras akvakultūras produktu (turpmāk – zvejas produkti) izsekojamību. Šī kontrole iekļauj arī tādus posmus kā zvejas produktu svēršana, pirmā pārdošana, transportēšana, pārņemšana un visu zvejas un akvakultūras produktu partiju izsekojamība. Regulas Nr.  1224/2009 56. panta 1. punkts paredz, ka katra dalībvalsts ir atbildīga par to, lai tās teritorijā visos zvejas produktu tirdzniecības posmos no pirmās pārdošanas līdz mazumtirdzniecībai, tostarp transportēšanā, tiktu kontrolēta KZP regulas noteikumu piemērošana. Turklāt dalībvalstīm ir īpaši jānodrošina, lai zvejas produktus, kuri ir mazāki par piemērojamo minimālo saglabāšanas references izmēru un uz kuriem attiecas izkraušanas pienākums, izmanto tikai tādiem mērķiem, kas nav saistīti ar tiešu izmantošanu uzturā. Regulas Nr. 1224/2009 58. panta 4. punktā arī noteikts, ka dalībvalstis nodrošina, lai operatoru rīcībā ir sistēmas un procedūras to operatoru identifikācijai, kuri ir piegādājuši zvejas produktu partijas konkrētām personām. 2011. gada 8. aprīlī tika pieņemta Komisijas Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (turpmāk – Regula Nr. 404/2011). Prasības, kas iekļautas šajā regulā, paredz izveidot visaptverošu kontroles režīmu visos ražošanas un tirdzniecības ķēdes posmos. Lai izpildītu Regulā Nr. 1224/2009 un Regulā Nr. 404/2011 noteiktās prasības, ir jānodrošina visu zvejas produktu partiju izsekojamība no nozvejas vai ieguves līdz mazumtirdzniecības vietai visos ražošanas, pārstrādes un izplatīšanas posmos. Spēkā esošajos noteikumos Nr. 141 minētā zvejas produktu izsekojamības sistēma balstās uz papīra formā noformētiem dokumentiem. Lai nodrošinātu efektīvu zvejas produktu izsekojamības sistēmu Latvijā, Zemkopības ministrija uzsāka darbu pie elektroniskās izsekojamības sistēmas izstrādes un ieviešanas. Uz elektroniskās izsekojamības sistēmas ieviešanas nepieciešamību norādīts arī Eiropas Komisijas 2017. gada 24. aprīļa ziņojumā "Regulas (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, īstenošana un novērtēšana, kā noteikts saskaņā ar 118. pantu", konstatējot, ka uz papīra dokumentiem balstīta izsekojamības sistēma nav uzskatāma par efektīvu. Šī iemesla dēļ Zemkopības ministrijas valsts informācijas sistēma "Latvijas zivsaimniecības integrētā kontroles un informācijas sistēma" (turpmāk – LZIKIS) tika papildināta ar elektroniskās izsekojamības nodrošināšanai nepieciešamajiem elementiem. Tāpēc noteikumu projektā papildus iekļautas tiesību normas, kas nosaka zvejas produktu elektroniskās izsekojamības mehānismu un citus ar tās ieviešanu saistītus procesus.LZIKIS izveidota, pamatojoties uz Zvejniecības likuma 14. pantu, lai nodrošinātu Regulas Nr. 1224/2009 prasības attiecībā uz kontroles sistēmu, kas atbilst KZP noteikumiem. LZIKIS nodrošina zivsaimniecības nozares informatīvo atbalstu, zvejas un citu saistīto datu uzkrāšanu, ziņošanas prasību izpildi kontroles institūciju vajadzībām Latvijā un Eiropas Savienībā (ES), nepieciešamo pārskatu sagatavošanu lietotājiem u.c. informāciju, kas saistīta ar zvejas kontroli. LZIKIS pārzinis ir Zemkopības ministrija. LZIKIS ir reģistrēta Valsts informācijas sistēmu reģistrā atbilstoši Valsts informācijas sistēmu reģistrācijas noteikumiem.Ievērojot Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, ir sagatavots jauns noteikumu projekts, jo grozījumi noteikumos Nr. 141 nepieciešami vairāk nekā pusē normu.1. Noteikumu projektā ir saglabāta noteikumu Nr. 141 struktūra, nosakot nozvejoto zivju izkraušanas kontroles, zivju tirdzniecības un transporta objektu, noliktavu un ražošanas telpu pārbaudes kārtību, kā arī Valsts vides dienesta kompetenci minēto pārbaužu veikšanā. Atsevišķā nodaļā ir noteikta kārtība, kādā dati, pamatojoties uz Regulas Nr. 1224/2009 prasībām, iesniedzami papīra formā. Noteikumu projekts izņēmuma gadījumos, piemēram, kad informācijas sistēmas kļūdas dēļ datu elektroniskā iesniegšana nav iespējama, paredz datu iesniegšanu un ar produktu izsekojamību saistīto datu nodrošināšanu papīra formā.2. Lai uzraudzītu specifisku zivju sugu – zilo tunzivju un ilkņzivju – apriti tirgū, noteikumu projektā, tāpat kā noteikumos Nr. 141, ietvertas prasības, kuras noteiktas Padomes Regulā (EK) Nr. 1035/2001 (2001. gada 22. maijs), ar ko nosaka *Dissostichus spp.* nozvejas dokumentu shēmu, (turpmāk – Regula Nr. 1035/2001) un Eiropas Parlamenta un Eiropas Padomes Regulā (ES) Nr. 640/2010, ar ko izveido zilo tunzivju *Thunnus Thynnus* nozvejas dokumentēšanas programmu un groza Padomes Regulu (EK) Nr. 1984/2003, (turpmāk – Regula Nr. 640/2010) attiecībā uz nozvejas dokumentu pievienošanu importējamajai un eksportējamajai kravai. 3. Padomes Regulas (EK) Nr. 1005/2008 (2008. gada 29. septembris), [ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999](http://eur-lex.europa.eu/legal-content/LV/AUTO/?uri=celex:32008R1005), (turpmāk – Regula Nr. 1005/2008) pielikumos ir pievienota nozvejas sertifikāta (nozvejas dokumenta) un reeksporta sertifikāta veidlapa, ko aizpilda produktu importētājs vai eksportētājs. Noteikumu projektā ietvertais produktu transportēšanas dokumentu aprites mehānisms paredz nevis sertifikātu izsniegšanu, bet gan kompetento iestāžu, t.i., Zemkopības ministrijas un Valsts vides dienesta apstiprinājumu par sertifikāta datu atbilstību. Valsts ieņēmumu dienestam ir nodrošināta pieeja sistēmā LZIKIS esošajiem datiem, ļaujot kontrolēt zivju produktu nozvejas sertifikāta (nozvejas dokumenta) un reeksporta sertifikāta atbilstību robežšķērsošanas vietās un muitas iestādēs iekšzemē.Noteikumu projekts paredz zvejnieka pienākumu pēc zivju pirmā pircēja pieprasījuma sniegt datus, kas ir nepieciešami nozvejas sertifikāta (nozvejas dokumenta) aizpildīšanai atbilstoši Regulai Nr. 1005/2008. Šī norma ir īpaši svarīga gadījumos, kad zivju produkti pirmajā pirkšanas reizē tiek iegādāti no piekrastes zvejnieka, uz kuru neattiecas noteikumos paredzētais pienākums par nozvejas izkraušanas datu elektronisko reģistrēšanu, tāpēc zivju pirmajam pircējam nav pieejami visi dati par zivju produktu ieguvi un izcelsmi, piemēram, dati par zvejas kuģa (laivu) nozvejas rajonu. Šo datu trūkums liedz zivju pirmajam pircējam veikt tālākās darbības ar zvejas produktiem un eksportēt tos. 4. Regulas Nr. 1224/2009 58. pants paredz izveidot saskaņotu izsekojamības sistēmu, lai nodrošinātu to, ka jebkura zvejas produktu partija no nozvejas vai ieguves vietas līdz mazumtirdzniecības vietai ir izsekojama visos ražošanas, apstrādes un izplatīšanas posmos. Savukārt Regulas Nr.  404/2011 67. pants noteic zvejas produktu partijas veidošanas mehānismu un tās informācijas saturu, kas ir pievienojama partijai. 5. Regulas Nr. 404/2011 49. pantā noteikts, ka, aizpildot un iesniedzot zvejas žurnālus, uzglabātu vai apstrādātu zivju svara pārrēķināšanai zivju dzīvsvarā piemēro Eiropas Savienības pārrēķina koeficientus, kas noteikti šīs regulas XIII, XIV un XV pielikumā. Savukārt, ja reģionālas zvejniecības pārvaldības organizācijas, kurās Eiropas Savienība ir līgumslēdzēja puse vai sadarbības partnere, kas nav līgumslēdzēja puse, attiecībā uz savu pārvaldības apgabalu vai trešā valsts, ar kuru Eiropas Savienība ir noslēgusi nolīgumu par zveju, attiecībā uz tās suverenitātē vai jurisdikcijā esošiem ūdeņiem ir noteikušas savus pārrēķina koeficientus, tiek piemēroti šie koeficienti. Tā kā regulas pielikumos nav dots pārrēķina koeficients sniega krabjiem (*Chionoecetes spp.),* bet Latvijas zvejas kuģi ir iesaistījušies to ieguvē un apstrādē un līdz 2016. gada septembrim Latvijas zvejas kuģi zvejoja sniega krabjus *NEAFC* ūdeņos Barenca jūrā, noteikumu projektā tiek noteikts attiecīgais koeficients. 6. Saskaņā ar Regulas 1224/2009 59. panta pirmo daļu dalībvalstis nodrošina, ka visus zvejas produktus pirmo reizi pārdod reģistrētiem pircējiem. Savukārt šīs regulas 59. panta otrā daļa paredz, ka pircējs, kas iegādājas zvejas produktus no zvejas kuģa pirmajā pārdošanā, ir reģistrēts tās dalībvalsts kompetentajās iestādēs, kurā notiek pirmā pārdošana. Reģistrācijas nolūkā katru pircēju identificē atbilstīgi viņa PVN maksātāja numuram, nodokļu maksātāja identifikācijas numuram vai citam unikālam identifikatoram valsts datubāzē. Lai nodrošinātu Regulas Nr. 1224/2009 prasību izpildi, Latvijā dati par katru pirkšanu tiek ievadīti sistēmā LZIKIS elektroniski, nevis iesniegti papīra formā, tā ļaujot samazināt administratīvo slogu. Latvijas Administratīvo pārkāpumu kodeksa (turpmāk – LAPK) 80.2 pants paredz administratīvo atbildību par zivju produktu pirkšanu, pārkāpjot noteikumus. Savukārt Krimināllikuma 205. pants “Tirdzniecības noteikumu pārkāpšana” paredz atbildību par valsts institūciju izdoto tirdzniecības noteikumu apzinātu pārkāpšanu, ja ar to radīts būtisks kaitējums valstij vai ar likumu aizsargātām patērētāju interesēm. Savukārt noteikumu projekta 10. punktā noteiktas Zemkopības ministrijas tiesības, pamatojoties uz Valsts vides dienesta sniegtās informācijas par zivju pircēja izdarīto regulu prasības pārkāpšanu, apturēt tām izsniegtās reģistrācijas apliecības darbību uz vienu gadu. Iekšlietu ministrijas Informācijas centra informācijas sistēmā “Sodu reģistrs” (turpmāk – Sodu reģistrs) tiek iekļauta informācija par pārkāpto Latvijas nacionālo tiesību normu, nevis Eiropas Savienības regulu. Tā ir nozīmīga informācija noteikumu projektā noteiktās prasības konstatēšanai, bet Sodu reģistrā nav iespējams identificēt, vai izdarītie pārkāpumi ir tie, uz kuriem attiecas noteikumu projekta 10.punkta prasības par Zemkopības ministrijas tiesībām apturēt zivju pircēja reģistrācijas apliecības darbību. Tādējādi tas ir īstenojams, tikai saņemot informāciju no Valsts vides dienesta, kas kontrolē zvejas un izkraušanas noteikumu ievērošanu, jo tas var sniegt informāciju par regulas Nr.1005/2008 un 1224/2009 pārkāpšanas gadījumiem, norādot izdarītos pārkāpumus, pārkāpto normu uzskaitījumu un pieņemto lēmumu spēkā stāšanās datumus. Ņemot vērā minēto, Zemkopības ministrija neprasīs informāciju par piemēroto administratīvo atbildību no Sodu reģistra. Tomēr informācija par to, vai zivju pircējs ir atzīts par vainīgu tirdzniecības noteikumu pārkāpšanā un zivju pircējam sodāmība nav dzēsta vai noņemta, Zemkopība ministrija iegūs no Iekšlietu ministrijas Informācijas centra pārziņā esošās valsts informācijas sistēmas “Sodu reģistrs”. 7. Lai nodrošinātu zvejas produktu elektroniskās izsekojamības sistēmas ieviešanu, noteikumu projekts paredz operatoru pienākumu ievadīt LZIKIS zvejas produktu darījumu datus. Zemkopības ministrija, pamatojoties uz personas iesniegumu, piešķirs informācijas sistēmas lietotāja identifikatoru un sākotnējo paroli, un tas dos iespēju operatoriem visos posmos (piemēram, transportēšanā, pārņemšanā, pirkšanā, apstrādē, eksportā) ievadīt LZIKIS zvejas produktu darījumu datus.Tāpat, lai nodrošinātu Eiropas Parlamenta un Padomes 2013. gada 11. decembra Regulas (ES) Nr. 1379/2013 [par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulas (EK) Nr. 104/2000](http://eur-lex.europa.eu/legal-content/LV/AUTO/?uri=celex:32013R1379) (turpmāk – regula Nr. 1379/2013) 35. panta 1. punkta prasības, kas nosaka, ka zvejas produktus var piedāvāt pārdošanai galapatērētājam vai ēdināšanas iestādei tikai tad, ja uz etiķetes vai marķējumā nodrošināta attiecīgā informācija, noteikumu projekts nosaka mazumtirgotāja tiesības pieprasīt no operatora šādu informāciju.8. Tā kā Pārtikas un veterinārais dienests zvejas produktu izsekojamību kontrolē saskaņā Eiropas Parlamenta un Padomes 2002. gada 28. janvāra Regulā (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu un Komisijas 2011. gada 19. septembra īstenošanas Regulā (ES) Nr.931/2011 par izsekojamības prasībām, kas ar Eiropas Parlamenta un Padomes Regulu (EK) Nr. 178/2002 noteiktas dzīvnieku izcelsmes pārtikai noteiktajām prasībām, noteikumu projekts neparedz tā amatpersonu iesaistīšanos zvejas produktu izsekojamības kontrolē atbilstoši noteikumu projektam. 9. Lai nodrošinātu LZIKIS izsekojamības sistēmas moduļa ieviešanu un ar tā darbību saistīto iespējamo tehnisko kļūdu novēršanu, noteikumi paredz, ka [19., 20., 21. un 22. punkt](https://likumi.lv/doc.php?id=156709#piel1)ā minētas prasības par produktu elektronisko izsekojamību tirgū un datu par darbībām ar produktiem ievadīšanu informācijas sistēmā obligāti piemērojamas ar 2018. gada 1. jūniju. Šāds pārejas periods ir paredzēts, pirmkārt, lai nodrošinātu LZIKIS lietotāja tiesības piešķiršanu jauniem izsekojamības operatoriem, un, otrkārt, lai ieviestu sistēmu un konstatētu un novērstu iespējamās sistēmas kļūdas. Sistēmas kļūdas var konstatēt tikai tad, ja operatori aktīvi izmanto šo LZIKIS izveidoto izsekojamības daļu. Tādēļ, izmantojot sistēmu, operatori varēs informēt Zemkopības ministriju par konstatētajām sistēmas kļūdām, un sistēmas izstrādātāji tās varēs novērst.10. Tā kā Regulas Nr. 404/2011 67. panta 12. punktā noteikts, ka “kontroles regulas 58. panta 5. punktā minēto informāciju nepiemēro zvejas un akvakultūras produktiem, kuri ietilpst kombinētās nomenklatūras 16. nodaļas pozīcijās 1604 un 1605”, noteikumu projekta 22.punktā iekļauta precizējoša atsauce uz Padomes 1987. gada 23. jūlija Regulu (EEK) Nr. 2658/87 [par tarifu un statistikas nomenklatūru un kopējo muitas tarifu](http://eur-lex.europa.eu/legal-content/LV/AUTO/?uri=celex:31987R2658), ar kuru tika izveidota kombinētā nomenklatūra un kuras I pielikumā iekļauti produktu nosaukumi un to kodi.11. Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" (turpmāk – institūts) jau pašlaik piekrastes zvejnieku Valsts vides dienestā iesniegto papīra zvejas žurnālu datus ievada informācijas sistēmā, savukārt Valsts vides dienests ievada pārdošanas zīmju datus un Baltijas jūras un zvejas žurnālu datus no zvejniekiem [Rīgas jūras līcī aiz piekrastes joslas](https://www.zm.gov.lv/zivsaimnieciba/statiskas-lapas/zvejnieciba/zveja-baltijas-jura-un-rigas-juras-lici-aiz-piekrastes-joslas?nid=701). Lai nodrošinātu normatīvā akta atbilstību reālajai situācijai, noteikumu projektā iekļauta precizējoša norma, kas nosaka institūta jau esošo uzdevumu, nevis deleģē institūtam jauno valsts pārvaldes uzdevumu. |
| 3. | Projekta izstrādē iesaistītās institūcijas | Zemkopības ministrija, Pārtikas un veterinārais dienests, Valsts vides dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar:1. zveju un jūras akvakultūras iegūšanu (185, t.i., 147 piekrastē un 38 aiz piekrastes ūdeņiem);
2. zvejas produktu pirmo pārdošanu (106);
3. uzglabāšanu (15) un apstrādi (101) un jebkuru tirdzniecību (nav iespējams noteikt konkrētu skaitu).
 |
| 2. | Tiesiskā regulējuma ietekme uz tautsaimniecību un administratīvo slogu | Lai tiktu sasniegts noteikumu projekta mērķis, nodrošinot visu zvejas produktu partiju elektronisko izsekojamību no nozvejas vai ieguves līdz mazumtirdzniecības vietai visos ražošanas, pārstrādes un izplatīšanas posmos, noteikumu projekts nosaka operatoru pienākumu reģistrēt informācijas sistēmā LZIKIS datus par darījumiem ar visām zvejas vai jūras akvakultūras produktu partijām, uz kurām attiecas Regulas Nr. 1224/2009 un Komisijas Īstenošanas regulas (ES) Nr. 404/2011 prasības par izsekojamību visos produktu transportēšanas, uzglabāšanas un apstrādes posmos no ieguves līdz mazumtirdzniecībai, nodrošinot sistēmas veidotā produktu partijas identifikācijas numura (svītrkoda) vai aizpildītā izsekojamības dokumenta pievienošanu produktu partijai. Tādējādi noteikumu projektā atšķirībā no spēkā esošā regulējuma paredzēts palielināt administratīvo slogu saistībā ar partiju identificēšanas nodrošināšanu. Tomēr, ņemot vērā noteikumu projektā paredzēto pāreju uz elektronisko izsekojamības sistēmu, kas automātiski nodrošinās produktu partiju identifikācijas numuru (svītrkodu), paredzams administratīvā sloga samazinājums, jo vairs nebūs nepieciešama spēkā esošā izsekojamības sistēma, t.i., dokumenta aizpildīšana papīra formā.Ilkņzivis un zilās tunzivis Latvijā no 2013. gada līdz šim nav importētas, tāpēc šis regulējums uzņēmējus īpaši neietekmēs. Tomēr, lai nodrošinātu uzraudzību abu šo specifisku zivju sugu apritei tirgū atbilstoši Regulas Nr. 1035/2001 un Regulas Nr. 640/2010 prasībām, noteikumu projektā ir ietverta prasība operatoriem pievienot nozvejas dokumentus importējamajai un eksportējamajai kravai, tāpēc importētājiem var palielināties administratīvais slogs.  |
| 3. | Administratīvo izmaksu monetārs novērtējums | Administratīvās izmaksas varētu rasties saistībā ar noteikumu projektā iekļauto prasību elektroniski reģistrēt datus par visām darbībām ar zvejas produktu partijām, visām zvejas produktu partijām pievienot partiju identifikācijas numuru (svītrkodu), kā arī ar prasību visiem operatoriem, tostarp zvejas produktu uzglabātājiem, apstrādātājiem, transportētājiem un eksportētājiem (izņemot Zemkopības ministrijā reģistrētajiem zivju pirmajiem pircējiem), saņemt LZIKIS lietotāja identifikatoru un sākotnējo paroli. Novērtējot administratīvo slogu, jāņem vērā, ka administratīvo izmaksu monetārais novērtējums atšķirībā no spēkā esošā regulējuma var mainīties tikai saistībā ar iepriekš minētajām prasībām. 1. Monetārajam novērtējumam partijas un tās daļas identifikācijas numura (svītrkoda) nodrošināšanai tiek pieņemtas šādas vērtības:
* pamatojoties uz LZIKIS datiem, 2016. gadā tika reģistrēti 12760 pirmās pirkšanas darījumi ar kopējo apjomu 54 787 202 kg;
* ūdensizturīgu 500 uzlīmju pakas cena ir 25 *euro*.

Nav objektīvi iespējams noteikt zvejas produktu partiju skaitu un to daļu skaitu. Tā kā minimālais partijas apjoms, ko var pārdot reģistrētam zvejas produktu pircējam, un minimālais svars kastē ir 30 kg, tad maksimālais iespējamais partiju un to daļu skaits, kurām jāpievieno partijas identifikators (svītrkods), ir 54 787 202 / 30 = 1 826 240.Tādējādi administratīvās izmaksas regulējuma ietekmē varētu palielināties no 12 760/500 x 25 = 638 *euro* līdz 1 826 240/ 500 x 25 = 91 312 *euro.*1. Monetārajam novērtējumam LZIKIS lietotāja identifikatora un sākotnējās paroles saņemšanai tiek pieņemtas šādas vērtības:

F: 5,85 *euro* – vienas stundas darbaspēka samaksas likme (jeb 0,1 *euro* – vienas minūtes darbaspēka samaksas likme) zivsaimniecībā pirms nodokļu nomaksas 2016. gadā pēc Centrālā statistikas biroja datiem;L: 5 min (jeb 0,084 h) – nepieciešamais laiks iesnieguma aizpildīšanai;B: pieeja tiek piešķirta uz nenoteiktu laiku. Netiek noteiktas prasības atkārtotai iesnieguma iesniegšanai, piemēram, LZIKIS lietotāja tiesību termiņa pagarināšanai.Tā kā nav iespējams objektīvi noteikt paredzamo operatoru skaitu, kuri veic darījumus ar zvejas produktiem pēc pirmās pirkšanas (N), tad orientējošam aprēķinam tiek pieņemts, ka iespējamais operatoru skaits ir 147 (5 – zivju produktu transportētāji, 100 – apstrādātāji, 42 – zivju un zivju produktu vairumtirgotāji).Tādējādi administratīvās izmaksas regulējuma ietekmē varētu palielināties šādi: C = (5,85x 0,084) x (1 x 147) = 0,491 x 147= 72, 24 *euro*.1. Monetārajam novērtējumam datu reģistrēšanai LZIKIS par visiem darījumiem ar zvejas produktu partiju pēc pirmās pirkšanas darījuma tiek pieņemtas šādas vērtības:

F: 5,85 *euro* – vienas stundas darbaspēka samaksas likme (jeb 0,1 *euro* – vienas minūtes darbaspēka samaksas likme) zivsaimniecībā pirms nodokļu nomaksas 2016. gadā pēc Centrālā statistikas biroja datiem;L: 3 min (jeb 0,049 h) – nepieciešamais laiks partijas datu ievadīšanai;N: orientējošam aprēķinam tiek pieņemts, ka iespējamais operatoru skaits ir 147 (5 – zivju produktu transportētāji, 100 – apstrādātāji, 42 – zivju un zivju produktu vairumtirgotāji).Nav objektīvi iespējams noteikt zvejas produktu partiju skaitu un to daļu skaitu (b). Ņemot vērā zvejas žurnālu datus, orientējošam aprēķinam tiek pieņemts, ka pēc katra reģistrētā pirmā pirkšanas darījuma minimāli iespējamais turpmāko darījumu skaits ar partijām ir 147, bet maksimālais – 458.Tādējādi administratīvās izmaksas regulējuma ietekmē varētu palielināties no (5,85 x 0,049) x (147 x 87) = 0,286 x 12 789 = 3657,65 *euro* līdz (5,85 x 0,049) x (147 x 458) = 0,286 x 67326 = 19 255,24 *euro.*Patlaban nav iespējams objektīvi noteikt aptuvenas administratīvās izmaksas par noteikumu projektā paredzēto prasību operatoriem pievienot nozvejas dokumentus ilkņzivju un zilo tunzivju importējamajai un eksportējamajai kravai. Ne ilkņzivis, ne zilās tunzivis Latvijā pēdējos gados nav importētas. |
| 4. | Cita informācija | Nav. |

**III. Tiesību akta projekta ietekme uz valsts budžetu un pašvaldību budžetiem**

|  |  |  |
| --- | --- | --- |
| **Rādītāji** | **2018.** | Turpmākie trīs gadi (tūkst. *euro*) |
| **2019.** | **2020.** | **2021.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektā iesaistītās institūcijas noteikumu projektā īstenošanu nodrošinās no to budžetā esošajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Regula Nr. 1224/2009;
2. Regula Nr. 404/2011;
3. Regula Nr. 1005/2008;
4. Regula Nr. 1035/2001;
5. Regula Nr. 640/2010;
6. Regula Nr. 1379/2013.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1224/2009 | Noteikumu projekta 1.1. un 10.2. apakšpunkts | Prasības tiek ieviestas pilnībā. | Neparedz stingrākas prasības. |
| Regula Nr. 404/2011 | Noteikumu projekta 1.2. apakšpunkts | Prasības tiek ieviestas pilnībā. | Neparedz stingrākas prasības. |
| Regula Nr. 1005/2008 | Noteikumu projekta 1.3. apakšpunkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/2009 14., 15., 16., 20., 21., 22., 23. un 24.pants | Noteikumu projekta 2., 3. un 38. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1005/2008 42. pants | Noteikumu projekta 10.1. apakšpunkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/2009 56. panta 1. punkts, 57. panta 3. punkts, 58. panta 1., 2., 3. un 5. punkts, 59. panta 2. punkts, 60. panta 4. un 5. punkts, 62. panta 1. punkts, 63. panta 1. punkts, 64. panta 1. punkts, 66. panta 1. un 3.punkts un 67. panta 1. punkts | Noteikumu projekta 10.2. apakšpunkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/2009 4. panta 19. punkts, 60. un 61. pants | Noteikumu projekta 14. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/200966. un 67. pants | Noteikumu projekta 15. un 42. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/200962. un 63. pants | Noteikumu projekta 16. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1005/2008 II pielikums | Noteikumu projekta 17. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/20094. panta 20. punkts un 58. pantsRegulas Nr. 404/2011 67. pants | Noteikumu projekta 19. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1379/2013 35. panta 1. punkts | Noteikumu projekta 21. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 404/2011 67.panta 12.punkts | Noteikumu projekta 22.punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1224/2009 68. pants | Noteikumu projekta 24. un 41.punkts  | Prasības tiek ieviestas pilnībā. | Neparedz stingrākas prasības.  |
| Regulas Nr. 1005/2008 14., 16., 17., 21. pants un II pielikums | Noteikumu projekta 27. punkts  | Prasības tiek ieviestas pilnībā. | Neparedz stingrākas prasības. |
| Regulas Nr. 640/2010 4., 7., 9. pants, II, III, IV un V pielikums  | Noteikumu projekta 28. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1035/2001 I, II un III pielikums | Noteikumu projekta 29. un 37. punkts | Prasības tiek ieviestas pilnībā. | Neparedz stingrākas prasības. |
| Regulas Nr. 404/2011 32. pants | Noteikumu projekta 36. un 38. punkts | Prasības tiek ieviestas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Normas piemērojamas tieši.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Tā kā Latvijai ir jānosaka kompetentās iestādes, kas saskaņā Regulas (EK) Nr. 1005/2008 prasībām pārbaudītu nozvejas sertifikātus un reeksporta sertifikātus, kuri pievienoti trešo valstu izcelsmes zivju produkcijai, ko gatavojas importēt Latvijā, noteikumu projektā iekļauts punkts, kurā paredzēts, ka dokumentos iekļauto datu atbilstības pārbaude un apstiprināšana ir Valsts vides dienesta kompetencē. Savukārt Valsts vides dienests gadījumā, ja nozvejas dokumentos un sertifikātos iekļauto datu pareizība nav apstiprināta, par to informē Valsts ieņēmumu dienestu, kas veic turpmāko dokumentu atbilstības kontroli. Regulas Nr. 1005/2008 prasības tikai daļēji ir iekļautas šajā noteikumu projektā, jo liela daļa Regulā Nr. 1005/2008 ietverto normu neattiecas uz noteikumu projekta mērķi. Turklāt dažas normas jau ir noteiktas vai ietvertas nacionālajos normatīvajos aktos. Piemēram, saskaņā ar Zvejniecības likuma 19.pantu Valsts vides dienestam jau ir deleģēta kompetence un tiesības veikt zvejas kuģu kontroli, tostarp trešo valstu kuģiem, lai nodrošinātu zvejniecības regulējošo normatīvajos aktos noteikto normu ievērošanu. Valsts vides dienests nodrošina zvejniecības kontroli (arī Regulas Nr. 1005/2008 izpratnē) un sadarbību (arī ziņošanu) ar dažādām starptautiskām institūcijām un citām valstīm šajos jautājumos atbilstoši kompetencei. Tādēļ Regulas Nr. 1005/2008 24. panta 2. punktā, 48. panta 5. punktā un 49. panta 1. punktā minēto informāciju attiecīgi Eiropas Komisijai un trešajām valstīm sniegs šī institūcija. Valsts vides dienests nodrošina arī sadarbību ar zvejas darbību veicējiem un jebkuriem valstspiederīgajiem, lai nodrošinātu zivju resursu izmantošanas kontroli atbilstoši normatīvajiem aktiem. Tādējādi Regulas Nr. 1005/2008 39. panta ieviešana arī ir šīs iestādes kompetencē. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē | Nevalstisko organizāciju pārstāvji nav iesnieguši priekšlikumus un nav izteikuši komentārus par noteikumu projektu. |
| 3. | Sabiedrības līdzdalības rezultāti | Nevalstisko organizāciju pārstāvji nav iesnieguši priekšlikumus un nav izteikuši komentārus par noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija Valsts vides dienests un Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Adamenko 67095042

olga.adamenko@zm.gov.lv